Хажин Ильяс Абдулғәни улы

Хажин Ильяс Абдулғәни улы (1902 йыл — 1966 йыл) — 112-се Башҡорт кавалерия дивизияһы яугиры, шайморатовсы, гвардия ҡыҙылармеецы. III дәрәжә Дан ордены кавалеры (1945)

 Биографияһы 
 Һуғышҡа тиклем 
Ильяс Абдулғәни улы Хажин 1902 йылда хәҙерге Башҡортостан Республикаһының Баймаҡ районы Ниғәмәт ауылында ярлы крәҫтиән ғаиләһендә тыуғанШаймуратовцы — воины легендарной 112-й Башкирской кавалерийской дивизии. ХАЖИН Ильяс Абдулганиевич.

Үкһеҙ етем ҡалғас, бер туған ағаһы Әминев Һиҙиәт тәрбиәһендә үҫә. Йәше еткәс, хеҙмәт армияһына алынып, Үзбәкстанда эшләй.
Армиянан ҡайтҡас, Таулыҡай ауылы ҡыҙы Күсәрбаева Мәҙинә Рәхмәтулла ҡыҙына өйләнә.

 Һуғыш осоро 
1942 йылда Баймаҡ районы хәрби комиссариаты тарафынан Эшсе-Крәҫтиәндәр Ҡыҙыл Армияһы сафына алына.

Яңы ойошторолған 112-се башҡорт атлы кавалерия дивизияһына билдәләнә. 62-се кавалерия полкында ат йөрөтөүсе (коновод) һәм ездовой булып хеҙмәт итә.

 Һуғыштан һуң 
Тыныс тормошҡа ҡайтҡас, Баймаҡ районы «Үрнәк» колхозында йылҡы фермаһы мөдире булып эшләй.

Һуғыш яраларынан оҙаҡ ауырый. 1966 йылда вафат була.

 Маҡтаулы исемдәре һәм башҡа бүләктәре 
 III дәрәжә Дан ордены (1945)
 ике «Батырлыҡ өсөн» миҙалы (1943)
 «Хәрби хеҙмәттәре өсөн» миҙалы (1943)
 «1941-1945 йылдарҙағы Бөйөк Ватан һуғышында Германияны еңгән өсөн» миҙалы (1945)
 «Кёнисбергты алған өсөн» миҙалы (1945)
 «Берлинды алған өсөн» миҙалы (1945)
 «Варшаваны азат иткәне өсөн» миҙалы (1945)

 Хәтер 
 Хажин Ильяс Абдулғәни улының исеме Башҡортостанда нәшер ителгән «Они вернулись с победой. Списки военнослужащих, вернувшихся живыми с Великой Отечественной войны 1941—1945 гг.» баҫмаһының 2-се томында Они вернулись с победой. Баймакский район. Т.2 һәм Баймаҡ районы Ниғәмәт ауылында Бөйөк Ватан һуғышында ҡатнашыусылар хөрмәтенә ҡуйылған һәйкәлдәге исемлектә бар.

 Иҫкәрмәләр 

 Һылтанмалар 
 Дорога памяти. ХАЖИН ИЛЬЯС АБДУЛГАЛИЕВИЧ 
 Память народа — электронный банк документов периода Великой Отечественной войны. Хажин Ильяс Абдулганиевич
 Шаймуратовцы — воины легендарной 112-й Башкирской кавалерийской дивизии. ХАЖИН Ильяс Абдулганиевич

Категория:1902 йылда тыуғандар
Категория:Башҡортостанда тыуғандар
Категория:Баймаҡ районында тыуғандар
Категория:1966 йылда вафат булғандар
Категория:112-се Башҡорт кавалерия дивизияһы яугирҙары